‘ઈ-નામ’ યોજના હેઠળ ઓનલાઈન મંડીમાં અત્યાર સુધી દેશભરના પાંચ લાખ ખેડૂતો જોડાઈ ચૂક્યા છે અને રૂ.૩૮૪૧ કરોડનો વ્યાપાર થયો હોવાની માહિતી કેન્દ્રિય કૃષિમંત્રી રાધા મોહનસિંહે આપી હતી. હજુ મોટાભાગના ખેડૂતો જૂની સિસ્ટમથી જ વેચાણ કરે છે. સરકાર આ પ્રોજેક્ટમાં ફૂલ વેચનારાને પણ સામેલ કરવા માગે છે. અમદાવાદમાં તો શાકભાજીના વેપારીઓને પણ જોડવામાં આવ્યા છે અને વ્યાપાર પણ થઈ રહ્યો છે, પરંતુ જીએસટી (ગુડ્સ એન્ડ સર્વિસ ટેક્સ)ના અમલ બાદ ઓનલાઈન પ્લેટફોર્મ ઉપર ટ્રાન્ઝેક્શન વધે તેવી પૂરી સંભાવના છે. દરેક માર્કેટયાર્ડમાં આ પ્રોજેક્ટ ૩૧ માર્ચ, ર૦૧૭ પહેલાં સેવા કાર્યરત કરાશે. જે માટે યાર્ડને કેન્દ્રમાંથી રૂ.૩૦ લાખની અને રાજ્યમાંથી પણ રૂ.૩૦ લાખની સહાય મળશે તેમ વિસાવદર યાર્ડના ચેરમેન પોપટભાઈ રામાણીએ કહ્યું હતુંં.